**Agrárdigitalizációs szakmai konferencia az OMÉK-on**

**A mezőgazdaság digitalizációja az egyik legizgalmasabb és leggyorsabban fejlődő terület napjainkban. A folyamatos fejlődés szükségessé teszi, hogy a gazdák naprakész információkkal rendelkezzenek a legújabb trendekről, valamint elérhető technológiai újdonságokról, ezért egy rendhagyó szakmai konferenciára kerül sor az OMÉK keretein belül.**

Az Agrárminisztérium 2025. szeptember 18-án délután, az OMÉK nyitónapján rendezi meg a **„Smart Technológia, Zöld jövő – Modernizációs megoldások az agrárium szolgálatában”** elnevezésű rendhagyó konferenciáját. A konferencia célja, hogy átfogó képet adjon az agrárdigitalizáció aktuális irányairól, lehetőségeiről és jó gyakorlatairól, különös tekintettel a hazai és európai trendekre. A rendezvény keretében megvitatásra kerülnek olyan égető témák, mint hogy merre tart a mezőgazdaság digitalizációja és milyen innovációk formálják a (közel)jövő agráriumát.

A rendezvény fókuszában a digitalizáció és innováció kapcsolata áll, valamint ezek gyakorlati megközelítése: hogyan lehet ezeket a folyamatokat összehangolva alkalmazni a mezőgazdasági hatékonyság, fenntarthatóság, versenyképesség és a sikeres generációs megújulás érdekében. Az esemény kiváló lehetőséget biztosít továbbá arra is, hogy a Közös Agrárpolitika 2023-2027 közötti időszakára vonatkozó eddigi tapasztalatokat tárgyalja.

A szakmai közönség érdekes előadások és kerekasztal beszélgetések keretében különféle **jó gyakorlatokat ismerhet meg**, amelyek érintik a szántóföldi növénytermesztést, állattenyésztést, valamint a kertészeti ágazatot is. A **kerekasztal beszélgetések** során a legfrissebb tapasztalatok és sikeres együttműködések kerülnek bemutatásra, hogy a résztvevők számára kézzelfogható, adaptálható megoldásokat kínáljon.

Mindemellett pedig a generációs megújulás kihívásai és megoldási lehetőségei is megvitatásra kerülnek, hogy az agrárdigitalizáció milyen módon segítheti elő a generációk közötti együttműködést és tudásátadást.

**Az esemény célja,** hogy az itt megszerzett információk valós segítséget nyújtsanak a gazdálkodók számára a fejlesztési irányok meghatározásában és a jövőre vonatkozó elképzeléseik kidolgozásában.

**Ne hagyja ki ezt a lehetőséget és vegyen részt Ön is a mezőgazdaság jövőjét formáló eseményen!**